Diskusjon:Klemenskirken

message: Bør denne stå på "Klemenskirken (Trondheim)", slik mønsteret gjerne er for andre kirker med slike navn? – Vinguru (diskusjon) 21. nov. 2016 kl. 12:48 (CET)
replies: text: Ja, for all del! Vi har flere klemenskirker i landet. Colliekar (diskusjon) 1. des. 2016 kl. 12:05 (CET)
thread_title:  Tittel 

message: På Torget står et innspill fra en fagperson i forbindelse med artikkelen om ruinene. 176.11.168.206 4. jan. 2017 kl. 09:04 (CET)
thread_title:  Sagateksten sier ikke klart at kisten ble bisatt med høyalteret under seg 

message: * Følgende diskusjon fant opprinnelig sted på Torget, og er kopiert derfra.
Etter at arkeologene (sannsynligvis) har funnet Klemenskirken i Trondheim, gikk jeg til en dag til utgravningsfeltet for å ta et bilde til artikkelen Klemenskirken. Der var det satt opp et stort telt over ruinene/utgravningsfeltet, med en vennlig, men bestemt avvisning, pga sikkerhet og arbeidsforhold. Jeg skrev da til prosjektleder Anna Petersén, NIKU, og spurte om de hadde ett eller flere bilder jeg kunne få lov til å laste opp under fri lisens. Dette er svaret jeg fikk. Jeg legger det ut her på Torget, med Peterséns tillatelse, med håp om at noen korrigerer (og utvider?) artikkelen, så vi kan få frigitt bilder fra NIKU: 
«Hei Kersti, Takk for din henvendelse. Jeg har lest wikiteksten om Klemenskirken. Jeg har registret faktafeil, så som teksten står nå er det mange sammenblandinger av de hendelser som er beskrevet i sagaen. Så her bør noen gå over teksten og rette opp. Klemenskirken ble etter det vi oppfatter det aldri bygget om fra tre til stein. Det var en trekirke så lenge den stod. Den første gang Klemenskirken blir nevnt, er da Olav Haraldsson lar oppføre en kirke som han lar vie til St. Klemens. Olav Tryggvasson hadde ganske sikkert en kirke eller et kapell i tilknytting til sin kongsgård, men sagaen gir ikke mange opplysninger om dette. Kaupangen i Nidaros forfaller etter OTs død år 1000, og det er Olav Haraldsson som ca. år 1015 bygger opp den på ny, sammen med en ny kongsgård og kirke. Olav Hs lik blir ca. 1030  blir først gravlagt ved Klemenskirken. Siden blir den tatt opp og kisten plassert inne i kirken, over høyalteret, men det skal ikke nødvendigvis leses som på høyalteret. Det kan like gjerne bety fremfor eller bakom altaret. Kisten flyttes først da Magnus Haraldsson Olavskirke, en steinkirke står ferdig, ca. 30 år seinere.
Vi venter med å gi fra oss foto av kirken til feilene i teksten er rettet opp. Det er en ingen vanskelig sak, det meste er å finne i Snorres Kongesagaer.
Med vennlig hilsen Anna Petersén»  Kjersti L. (diskusjon) 28. des. 2016 kl. 11:44 (CET)
replies: text: Jeg har ikke særlig kunnskap om temaet, men har sett litt på diverse bøker og kildematerialet. Jeg fant ingenting om at Klemenskirken noen gang var en steinkirke (slik som Olavskirken), så det utsagnet fjernet jeg. Petersén har også rett i at Olav den helliges kiste var over kirken, så jeg har endret ordlyden. Imidlertid er Klemenskirken nevnt ved navn i Den større saga om Olav Tryggvason, og i denne oversettelsen står det følgende:

text: «Kong Olaf opholdt sig der paa den Tid med en betydelig Mængde Folk; han lod der udføre et stort Værk, thi han lod anlægge Kjøbstaden Nidaros, og opbygge en Kongsgaard lige for Enden af Skibekrog, hvor han ogsaa lod rejse en Kirke om Høsten. [...] Kong Olaf havde der ladet opbygge en Kongsgaard om Høsten, og fore derhen alt, hvad der behøvedes til Vinterophold. Der lod han ogsaa bygge Clemens Kirke, som var bygget færdig og heel i Stand til Julen, og Kongen og Biskoppen agtede, at Julehøjtid skulde holdes i den.»

text: I følge Edvard Bull er kirken viet til «sjøfarerhelgenen Klemens», og han mente dette kom fra Klemenskirken i London som var nordboernes sognekirke der siden Tryggvasson hadde vært i England noen år (side 187). Disse to kildene har ikke årstall, Om Throndhjems Domkirke (1899) s. 2-3 ble den bygget ca. 997, og ble gjenreist av Olav den hellige i 1016. I følge Norsk kirke i tusen år (1978) s.23 ble Olav Tryggvassons kirke gjenreist av Olav den hellige etter brann. Artikkelen vår bygger nok mest på artikkelen i SNL. –Mathias-S 30. des. 2016 kl. 13:40 (CET)
replies: text: :All heder til Kjersti L. for både oppsøkende virksomhet og skriftlig henvendelse til prosjektlederen. Den pågående utgravningen er utrolig spennende, og tenk så flott om vi kan få inn bilder i artikkelen om Klemenskirken nå som funnet er spildrande nytt! (Jeg tok en liten runde og supplerte artikkelen med litt mer info fra og henvisninger til Snorres kongesagaer.)Annelingua (diskusjon) 2. jan. 2017 kl. 22:13 (CET)
replies: text: ::Takk for heder! Jeg har igjen skrevet til Petersén og bedt henne lese gjennom artikkelen, og gjerne komme med kommentarer. Eventuelle bilder sender hun til meg, som så laster opp og legger inn i artikkelen. Takk for flott innsats, Mathias og Annelingua! Kjersti L. (diskusjon) 3. jan. 2017 kl. 11:12 (CET)
replies: text: :::Jeg klarer visst ikke å bli helt ferdig med Klemenskirken - jeg begynte å lure på hvilken helgen som har gitt navn til Klemenskirken i Trondheim? På engelsk Wikipedia har de en liste med helgener som het Clemens - og nederst i den artikkelen (https://en.wikipedia.org/wiki/Saint_Clement) er det et avsnitt ("Other uses") der "vår" kirke kunne vært oppført. Vi burde jo ha innlemmet i artikkelen om Klemenskirken i Trondheim hvem som ble utpekt til kirkens skytshelgen? Dernest: vi har en artikkel TIL om Klemens kirke (https://no.wikipedia.org/wiki/Klemens_kirke) - og den angår en kirke på Bornholm. Jeg husker ikke lenger hvordan man oppretter pekersider og sånt, men vi bør visst ha en slik - og kanskje omdøpe våre ulike artikler om Klemens-kirker slik at de får stedsnavnet i parentes etter seg? (Det finnes en ruin av en Klemenskirke på Gotland også, bare for å ha nevnt det. Og det skal ha vært én i Oslo også? Den kunne vel OGSÅ fortjene en artikkel etter hvert?) Jeg er usikker på hvordan disse parallell-opplysningene og lakunene best kan håndteres, derfor kaster jeg hansken inn på Torget nå. Noen som føler seg kallet? Annelingua (diskusjon) 4. jan. 2017 kl. 00:03 (CET)
replies: text: ::::Vi har artikkel om Clemenskirken i Oslo. --Anne-Sophie Ofrim (diskusjon) 4. jan. 2017 kl. 00:17 (CET)
replies: text: ::::::Ja, selvfølgelig - jeg søkte ikke på navnet med "C"! Takk skal du ha, Anne-Sophie. Men med henvisning til *den* artikkeltittelen: dette bekrefter vel at vi bør ha stedsnavn med i titlene på alle artikler om Klemenskirker/Clemenskirker? Annelingua (diskusjon) 4. jan. 2017 kl. 23:30 (CET)

text: :::::Hei Annelingua, jeg gjorde mye research selv på temaet, men kan såpass lite om det selv at jeg ikke var komfortabel med å skrive så mye, så om du vil gjøre litt til hadde det vært supert! Jeg kom nemlig over masteroppgaven «Helgener og kirkededikasjoner i Norge i middelalderen». Her står blant annet følgende:

text: :::::«Et eksempel her er Olav Trygvassons kirke til St. Klemens som klart fikk denne dedikasjonen til minne om Klemenskirken som var nordboernes sognekirke i London. Olav Trygvassons Klemenskirke ga igjen inspirasjon til en Klemenskirke på Island.» med sitering til Edvard Bull s. 187. Men se spesielt side 88 i masteroppgaven der det er skrevet mer inngående om hvor Olav Tryggvason antageligvis hentet navnet fra. Det blir i alle fall stadfestet at kirken er oppkalt etter pave (og helgen) Klemens I. –Mathias-S 4. jan. 2017 kl. 00:26 (CET)
replies: text: ::::::Den hovedfagsoppgaven til Pernille H. Fredriksen ser interessant ut - jeg la den inn under "Eksterne lenker" i artikkelen https://no.wikipedia.org/wiki/Helgen, er du ikke enig i at den har sin plass der (også)? Jeg får ikke gjort mer med Klemenskirke-artikkelen/-artiklene p.t., men Fredriksen nevner Dietrichson som en av sine kilder. Dermed begynte jeg å lese i Dietrichsons "Sammenlignende Fortegnelse over Norges Kirkebygninger i Middelalderen og Nutiden" fra 1888 ("digitalutgaven på NBs nettside", så klart), og han nevner foruten Clemens-kirker i Oslo og Trondheim også en Clemens-kirke i Hamar bispedømme, én i Stavanger bispedømme, et St. Clemens kapell i Erkebispegården i Bergen, enda et Clemens-kapell i Bjørgvin bispedømme, samt en eldre og en yngre Clemens-kirke i Trondheim. Til sammen seks Clemens-kirker. Så det er mye kirkehistorie å kaste seg over for wikipedianere... ;) Annelingua (diskusjon) 4. jan. 2017 kl. 23:58 (CET)
Har lagt inn koordinater, lokalkjente som Kjersti L. bør sjekke om det er korrekt. Mvh. Ulf Larsen (diskusjon) 2. mar. 2017 kl. 14:59 (CET)

text: Nei, de er ikke korrekte. Jeg vet ikke hvordan jeg legger inn koordinater, så jeg sender deg en mail, med et kartutsnitt der jeg ringer inn hvor kirken ligger. Ellers kan jeg meddele at jeg har skrevet til Petersén to ganger, uten å få svar. Jeg har derimot, via en felles bekjent, fått høre at hun mener artikkelen ikke er korrekt/bra nok, og at mine spørsmål om bilder er stressende. Det er alt jeg vet om den saken. Beklager at jeg har gitt falske forhåpninger om bilder. Kanskje en gang, hvem vet … Kjersti L. (diskusjon) 2. mar. 2017 kl. 21:13 (CET)
thread_title:  Diskusjon fra [[Wikipedia:Torget/Arkiv/2017/januar#Klemenskirken]]